Teollinen tuotantotyöntekijä 02490 Pikkala
Haemme asiakasyrityksellemme teollista tuotantotyöntekijää. Yritys toimii kansainvälisillä markkinoilla energia- ja telekaapeleiden sekä kaapelijärjestelmien toimittajana. Suomessa yrityksellä on tuotantolaitokset Oulussa ja Kirkkonummella. Nyt haemme työntekijöitä yrityksen tuotantotiloihin Kirkkonummen Pikkalaan.
Haemme nyt teollista tuotantotyöntekijää, jolla on hieman kokemusta teollisen tuotantolaitoksen toiminnasta ja jolla on halua edetä mekaanisen kunnossapidon asentajan tehtäviin.
Mekaanisen kunnossapidon asentajan työtehtäviin kuuluvat erilaiset koneiden ja työvälineiden huollot, korjaukset, asennukset sekä siirrot kaapelitehtaalla. Koneiden siirrot sisältävät purku- ja kasaustehtäviä sekä koneenosien siirtämistä trukilla. Lisäksi työ sisältää tehdasympäristön puhtaanapitoa, kuten ruosteenpoistoa.
Hakijalta toivotaan metalli- tai koneistusalan koulutusta ja esimerkiksi koulun ohella hankittua työkokemusta teollisessa tuotantolaitoksessa. Koneenhuoltokoulutus ja hitsaustaito katsotaan hakijalle eduksi. Myös pneumatiikan ja hydrauliikan tuntemus sekä trukilla ajotaito katsotaan hakijalle eduksi.
Hakijalta toivotaan sujuvaa suomen kielen taitoa.